Азимут

Азимут (ар. ас-сумут - жол, багыт) - байкоо чекитинин меридиан тегиздиги менен ошол чекит жана байкалып жаткан пункт аркылуу өткөн тик тегиздиктин аралыгындагы бурч. Эгер ал географиялык меридиандан эсептелсе - чыныгы же астралогиялык, ал эми магниттик меридиандан эсептелсе, магниттик азимут деп аталат. Азимут саат жебесинин айлануу багыты б-ча 0°тан 360°ка чейин (астрономияда түштүктөн батышка, геодезияда түндүктөн чыгышка карай) эсептелет. Азимут бурч өлчөгүч аспаптар (теодолит, компас ж. б.) менен өлчөнөт.
 Колдонулган адабияттар 
“Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1
Категория:Геометрия